ב"ה הרב ארי שבט

המשמעות של אסוציאציות שהן לכאורה מקריות

**The Significance of 'Coincidental' Associations**

1. מסכת **שבת דף מט ע”ב**

**הדור יתבי וקמיבעיא להו הא דתנן אבות מלאכות ארבעים חסר אחת כנגד מי? אמר להו ר' חנינא בר חמא כנגד עבודות המשכן אמר להו ר' יונתן בר' אלעזר כך אמר רבי שמעון ברבי יוסי בן לקוניא כנגד מלאכה מלאכתו ומלאכת שבתורה ארבעים חסר אחת.**

**בעי רב יוסף: 'ויבא הביתה לעשות מלאכתו' ממנינא הוא, או לא? - אמר ליה אביי: וליתי ספר תורה ולימני! מי לא אמר רבה בר בר חנה אמר רבי יוחנן: לא זזו משם, עד שהביאו ספר תורה ומנאום. אמר ליה: כי קא מספקא לי - משום דכתיב והמלאכה היתה דים** [ לכל המלאכה לעשות אותה והותר" (שמות לה ז)] **ממנינא הוא, והא - כמאן דאמר לעשות צרכיו נכנס, או דילמא: ויבא הביתה לעשות מלאכתו ממנינא הוא, והאי והמלאכה היתה דים - הכי קאמר: דשלים ליה עבידתא** [=שהושלמה לה מלאכת ההכנה, הבאת הנדבות]**? תיקו.**

**2. תוספות מסכת שבת דף מט עמוד ב**

**כנגד מי -** דהרבה מלאכות יש דדמיין להדדי והוה לן למחשבינהו כולן כאחת כדפריך בפרק כלל גדול (לקמן עג:) היינו זורה היינו בורר היינו מרקד ומשום חילוק מועט שביניהם לא הוה מחלקינן להו אי לאו דקים להו דל"ט מלאכות הן כנגד שום דבר לכך בעי כנגד מי.

**3. רש"י מסכת שבת דף מט עמוד ב**

כנגד עבודות המשכן - אותן המנויות שם בפרק כלל גדול היו צריכין למשכן, ופרשת שבת נסמכה לפרשת מלאכת המשכן ללמוד הימנה.

4. הראי"ה קוק, עין איה, שבת ד, ג על מסכת **שבת דף מט ע”ב**

א. כל דבר שאפשר על ידו להפרות את המחשבה, להוציא רעיונות חדשים מן הכח אל הפועל, **אי אפשר בשום אופן שלא יהיה נועד לכך**. וכאשר המושגים, יש להם תמיד דוגמאות במלא [ה]מרחב החמרי והרוחני שבמציאות, ודאי יש לכל הצדדים של היחש שבדוגמא במה לעורר את המחשבה, לחשוב דברים נשגבים ומרוממים את הקדושה האלהית אשר בנפש האדם.

ב. ופרטים שנקבצים לתוך איזה כלל גדול, יש ודאי ליסוד הקיבוץ שלהם ציור הגיוני המקיף את כולם, ואותו ההיקף ודאי יש לו דוגמא בצדדים אחרים שבמציאות, שבהתחברם יחד לצורה שכלית יצא מהם הגיון נעלה. אלא שצריך, עם השיווי היחושי שמצד המקרים החיצוניים, לחבר ג"כ ההכרעה ההגיונית לאיזה מקום נאות יותר לפי מצב הרעיונות והמעשים וכללות החיים שלנו, לקשר שמה את היחש של השיווי, כדי להוציא תולדה נאותה מושכלת ומועלת.

ג. ע"כ נופלת יפה השאלה על אותה הצורה הקצובה שבמספר ל"ט אבות מלאכות, כנגד מי?

**5. תלמוד בבלי מסכת חולין דף קלט עמוד ב**

משה מן התורה מנין? בשגם הוא בשר (בראשית ו, ג), המן מן התורה מנין? המן העץ (שם, ג, יא), אסתר מן התורה מנין? ואנכי הסתר אסתיר (דברים לא, יח), מרדכי מן התורה מנין? דכתיב מר דרור (שמות ל, כג) ומתרגמינן: מירא דכיא.

**6. שפת אמת, שמות פרשת וארא**

כי בעשרה מאמרות נברא העולם. והגיד אא"ז מו"ר ז"ל כי נעשה מהם עשרת הדברות באמצעות גלות מצרים ועשר מכות כו' ע"ש.